open-index/open-wikipedia-markdown huggingface dataset:
נחל מעפילים

שמאל|ממוזער|250px|מצוקי הכתר
**נחל מעפילים**, לשעבר **נַחַל נָחָשׁ** (בערבית: **ואדי אבו אלחיה**) הוא נחל אכזב הזורם במורדות המזרחיים של הר הכרמל בחלק הכרמל הגבוה ועובר ב"פארק אשדות יגור" שהוא חלק מפארק הכרמל. הנחל זורם צפונית-מערבית לנחל יגור לכוון עמק זבולון. בדרכו עובר הנחל בקיבוץ יגור. בדומה ליתר נחלי הכרמל הזורמים מזרחה לקו פרשת המים של ההר, הנחל קצר בעל גדות תלולות ובעל אופי קניוני. בנחל עובר שביל ישראל בעת חצותו את הכרמל.

מקורו של הנחל בשני יובלים רדודים העוברים בזרימתם דרגשי סלע ומדרגות היוצרים מפלונים. לאחר התחברותם מעמיק ערוץ הנחל והופך קניוני תוך התחתרות בשכבת סלע דולומיט קשה הנקרא "דולומיט יגור". בחלק הקניוני גובה המפלים מגיע עד שמונה מטרים.

על הצלע הדרום מזרחית של הנחל עובר שביל מתפתל הבנוי בחלקו, שנפרץ על ידי הבריטים כחלק מפעולתם לטיפוח שמורות טבע. הם פרצו שבילים ועסקו בייעור. שביל זה נקרא בעבר השביל המנדטורי. הוא שימש את לוחמי הפלמ"ח בעת פריצת מחנה עתלית כחלק ממסלול המילוט של המעפילים לקיבוץ יגור. לציון האירוע החליטה ועדת השמות הממשלתית לשנות את שמו של הנחל ל"נחל מעפילים". המעפילים הסתתרו בקיבוץ, ואילו הקיבוצניקים מצידם החביאו את תעודות הזהות שלהם. ההנחיה הייתה גם לתושבי הקיבוץ וגם למעפילים שאם הבריטים יבקשו מהם להזדהות הם יענו שהם " יהודים מארץ ישראל". לזכר מאורע זה רשם יורם טהרלב בן קיבוץ יגור את השיר צל ומי באר.

## מצוקי הנחל
בצלע הצפונית מערבית מתנשאים מצוקים הנקראים "מצוקי הכתר", מצוקים אלה עשויים דולומיט קשה. השם ניתן למצוקים על ידי חברי קיבוץ יגור. המצוקים מתחלקים ל"מצוק הכתר העליון" גובה המצוק כשלושה מטרים. במצוק יש שתי מערות. המערה הגדולה היא בעלת רחבה לפניה ויש לה פתח נסתר הפונה לכוון מערב. במערה שלושה חללים אליפטיים. החלל המרכזי אורכו 9.5 מטרים ורוחבו חמישה מטרים. ברחבה שלפני המערה נמצאים שני כוכים בעומק שני מטרים. באזור המערה נמצאו חרסים מהתקופה ההלניסטית והתקופה הרומית. ממערב למערה זו מצויה מערה נוספת קטנה יותר.

צפון-מזרחית לשם נמצא "מצוק הכתר התחתון". מצוק זה מחולק לשלושה מפלסים. גובה כל מפלס בין 20–25 מטר. במפלס האמצעי מצויות ארבע מערות. באחת המערות שוכנים עטלפי פירות ועטלפי חרקים.

## צמחיית הנחל
שמאל|ממוזער|250px|השביל המתפתל בנחל מעפילים
שמאל|ממוזער|250px|מבט מקיבוץ יגור, מימין ערוץ נחל מעפילים משמאל ערוץ נחל יגור

העצים השולטים בנחל ובגדותיו הם אלון מצוי, אלה ארצישראלית ובר זית. אליהם מתלווים לבנה רפואי, ער אציל, אשחר, כליל החורש וקטלב. גובה העצים בתוך האפיק מגיע עד שבעה מטר.

## בולען
מעל הנחל בשלוחה הדרומית ליד השביל המנדטורי נמצא בולען המכונה **הוטת ג'ין**. זו מערה אנכית צרה ועמוקה, שעולה ממנה אוויר חם.

## חורבת נחל מעפילים
במורד הנחל על הגדה הצפונית מעל מחצבה קטנה נטושה, נמצאים שרידי שלושה מבנים הבנויים אבני גוויל. באתר נמצאו חרסים מהתקופה ההלניסטית. באחד החדרים נמצאו שרידי כלים מהמאה ה-17. ההשערה היא שבמקום זה התגוררה בעבר משפחת ווהאב הדרוזית שמתגוררת כיום בעספיא. באזור הנחל נמצאו טרסות נטועות עצי זית. מקום זה מוזכר כמגורי המשפחה בספרו של הגרף פון-מולינן שביקר בכרמל בסוף המאה ה-19.

## לקריאה נוספת
*מנחם מרקוס, **הר הכרמל - סקר נוף ומסלולי טיול**, הוצאת רשות שמורות הטבע, 1997, עמ' 58–59

## קישורים חיצוניים

* שבילי אשדות יגור: בין יגור לנשר ונחל מעפילים באתר "טבע ונופים בישראל" כולל מפת מסלול מפורטת
* 
* תיאור מסלול מעודכן של נחל מעפילים.

## הערות שוליים

מעפילים
קטגוריה:שביל ישראל
קטגוריה:יגור
FOB

שמאל|ממוזער|250px|איור המחשה לסוגי העסקאות השונות במסחר
**FOB** (מאנגלית ר"ת: Free on Board; "שחרור על הסיפון") הוא מונח מתחום השילוח הימי או המסחר הבינלאומי שפירושו שהמוכר דואג להעברת הסחורה אל הספינה שתוביל את הסחורה אל הקונה, ויישא בכל ההוצאות של ההובלה והמיסוי, עד שהסחורה מאוחסנת בספינה. הקונה בעסקת FOB, צריך לשחרר את הסחורה מהמכס בנמל היעד, ולטפל בהובלתה מהנמל אל המיקום שיבחר. כללי השילוח הימי לא מגדירים באיזה שלב מועברת הבעלות, וכן אינם מגדירים מי אחראי לביטוח הסחורה בין הנמלים.

כשמדובר בשילוח בין מדינות, היתרון שבעסקאות FOB הוא שכל צד בעסקה מטפל במיסוי ובשינוע בתוך מדינתו.

קטגוריה:סחר בין-לאומי
סיום (שחמט)

בשחמט, **סיום** הוא השלב השלישי והאחרון במשחק. הסיום מאופיין במספר מועט של כלים על הלוח.

שלב הסיום מתחיל בסוף שלב המציעה ונגמר עם סיום המשחק. אין גבול ברור בין השלבים, אולם בדרך כלל המעבר ביניהם מתבצע בהחלפה של כלים רבים. 

בשלב הסיום המלך, שעד עכשיו הסתתר, יוצא בדרך כלל מ"מקום מחבואו" ונוטל חלק פעיל בקרב. בדרך כלל נותרים על הלוח בעיקר רגלים, והשחקן מנסה להכתיר אותם למלכה. צורת הקרב תלויה בדרך כלל בכלים האחרים שנותרו על הלוח, ומשום כך הסיום מכונה על פיהם: "סיום רגלים" (אם לא נותרו כלים כלל חוץ מהרגלים), סיום צריחים, וכו'. 

הסיום נחשב לשלב קשה הדורש דיוק רב. סיומים חוזרים על עצמם פעמים רבות, לכן שחקנים לומדים עמדות סיום נפוצות.

הסיום פופולרי בבעיות שחמט (מכונה גם "אטיוד") בדרך כלל המשימה היא לנצח בעמדה הנראית כתיקו, או לכפות תיקו בעמדה הנראית כעמדת הפסד.

## סוגי סיומים
### סיומים אלמנטריים

"סיומים אלמנטרים" הם סיומים שבהם אחד מהצדדים נותר עם מלך בלבד. לצד השני יכולה להיות מלכה, צריח, שני רצים, רץ ופרש או שלושה פרשים. בכל אחד מהמקרים הללו ניתן להנחית מט לצד השני. [כשיש רק 2 פרשים, ניתן טכנית לבצע מט, אך לא ניתן לכפות את היריב לכך]

### סיומי רגלים

בסיומים שבהם נשארים רק רגלים על הלוח, המלך בדרך כלל הופך להיות הכלי הפעיל ביותר. כל שחקן מנסה להכות את רגלֵי היריב ולתמוך ברגלים שלו. נשק חזק במיוחד הוא "רגלי עובר"- רגלי שכל הדרך שלו "פתוחה" בלי רגלים בדרך. אם יש לאחד מהצדדים רגלים עוברים בשני צדדי הלוח, כמעט בלתי אפשרי לעצור אותם.

במקרה שכל הרגלים "חסומים" על ידי רגלי מהצד השני, הגורם העיקרי שעשוי להביא לניצחון הוא חדירה של המלך לשורת היריב והכאה של אחד מהרגלים שלו. פעמים רבות ניתן לעשות זאת בעזרת שימוש בכפאי.

### סיומי פרשים

סיומי פרשים דומים לסיומי רגלים בגלל חוסר כלים בעלי טווח-ארוך על הלוח. לפרשים קשה בדרך כלל ללכוד את הרגלים וצריך לבצע תמרונים מסובכים לשם כך. מאידך, הם יעילים בחסימת רגלים עוברים.

### סיומי רצים
 

בסיומי רצים יש חשיבות מרובה לשאלה האם הרצים שווי צבע (על אותו צבע משבצת) או שוני צבע. בעוד שבסיומים עם רצים שווי צבע יש לצד בעל היתרון סיכויים טובים לנצח, הרי שבסיומים עם רצים שוני צבע יש סיכויים גבוהים לתיקו. בדוגמה משמאל, אף על פי שלשחור יתרון שני רגלים, הוא אינו יכול לנצח, כי המלך השחור קשור לשמירה על הרגלי ז4 וניסיון קידום 1...ו3 יביא ל-2.ר:ו3 ז:ו3 מ:ו3 ותיקו.

בסיומי רצים שווי צבע מתקיים "חוק הזהב": יש להציב את הרגלים שלך על צבע נגדי של משבצת מצבע המשבצת של הרצים. ככה הם לא יחסמו את הרץ שלך ואי אפשר יהיה להכות אותם על ידי הרץ הנגדי, ובנוסף אם יש מולו רגלי בצבע הנגדי, הוא יהיה מוכרח להתייצב על משבצת בצבע המשבצת של הרצים ולהפר את חוק הזהב.

### סיומי צריחים

סיומי צריחים הם הנפוצים ביותר משום שהם לא מוחלפים בדרך כלל עד לסיום. בסיומים כאלה גורם מכריע הוא איומי שח על המלך. אפשר בעזרתם ללכוד רגלים וכן לגרום לתיקו בעזרת שח-תמיד.

### סיומי מלכות

סיומי מלכות הם נדירים, כי המלכות מוחלפות בדרך כלל בין המציעה לסיום. סיומי מלכות נחשבים לקשים מאוד, ודרוש בהם דיוק רב.

### סיום ללא רגלים

לעיתים לא נשארים בסוף המשחק כלל רגלים, במקרים כאלה המטרה של כל צד אינה להכתיר רגלי אלא להנחית מט עם הכלים המעטים שנותרו לו. במקרה של שוויון חומרי הדבר כמעט תמיד איננו אפשרי. אם לאחד הצדדים יש יתרון, הוא יכול לנצח אך הדבר קשה.

קטגוריה:ערכים שבהם תבנית בריטניקה אינה מתאימה
קטגוריה:תאוריית שחמט
טוליה צבי

**טוּליה צבי** (**Tullia Zevi**; 2 בפברואר 1919, מילאנו – 22 בינואר 2011, רומא) הייתה עיתונאית וסופרת איטלקייה יהודייה, פעילה מרכזית בקהילה היהודית באיטליה, שהוגדרה כ"עמוד התווך" של הקהילה. מ-1983 עד 1998 כיהנה כנשיאת איחוד הקהילות היהודיות של איטליה.

## קורות חיים
נולדה במשפחה יהודית אמידה. אביה, ג'וזפה קלבי (Calabi), היה עורך דין נודע ואנטי-פשיסט מושבע.

למדה פילוסופיה באוניברסיטת מילאנו וכן בקונסרבטוריון.

כאשר קיבלה איטליה הפשיסטית ב-1938 את חוקי הגזע, שכללו אפליה בוטה כנגד היהודים, שהתה צבי עם משפחתה בחופשה בשווייץ. בעקבות המצב הפוליטי, נדדה המשפחה תחילה לז'נבה ומשם עברה לפריז, שם המשיכה צבי את לימודיה בסורבון. בקיץ 1939 היגרה המשפחה לארצות הברית על סיפון ה"איל-דה-פראנס", שיצאה מלה האבר. צבי המשיכה את לימודיה בבית הספר ג'וליארד ובקולג' רדקליף, ובמקביל, כמו בעת שהותה בפריז, הוסיפה לנגן בנבל למחייתה. בתקופה זו הכירה את פרנק סינטרה ואת ליאונרד ברנשטיין, כאשר ניגנה תחת שרביטו.

בניו יורק התחברה צבי לחוגים אנטי-פשיסטיים, ועשתה את הצעדים הראשונים בקריירה העיתונאית שלה, בין היתר במסגרת ארגון "Giustizia e Libertà" ("צדק וחירות") ובכתב העת "Italy against Fascism", שערכה, ובתוכנית רדיו ששידרה ב-NBC, שכוונה לפרטיזנים האיטלקים. בארצות הברית הכירה את הארכיטקט ומבקר האמנות היהודי-איטלקי ברונו צבי (1918–2000), ונישאה לו ב-26 בדצמבר 1940 בניו יורק. ביולי 1946, לאחר תום המלחמה, שבה לאיטליה עם בעלה. דיווחה ככתבת שטח ממשפטי נירנברג.

במשך יותר מ-30 שנה – מ-1960 עד 1993 – עבדה צבי ככתבת שטח עבור עיתון "מעריב". בשנות פעילותה דיווחה בין השאר ממשפט אייכמן בירושלים. כמו כן, עבדה ככתבת עבור השבועון "The Jewish Chronicle", עיתון יהדות בריטניה.

משנת 1978 כיהנה כסגנית נשיא איחוד הקהילות היהודיות של איטליה (Unione delle comunità ebraiche italiane, UCEI). כעבור חמש שנים, ב-1983, התמנתה לנשיאת האיחוד – האישה הראשונה שבתפקיד – והחזיקה במשרה זו עד 1998. בשנת 1987 חתמה על האמנה המבססת את היחסים בין ממשלת איטליה והאיחוד.

ב-1992 הכתיר אותה נשיא איטליה אוסקר לואיג'י סקאלפרו בתואר אבירת הצלב המפואר (Cavaliere di Gran Croce), הדרגה השנייה במסדר ההצטיינות של הרפובליקה של איטליה.

ב-1998 נבחרה כחברה בוועדה משרד החינוך לבין-תרבותיות וכחברה הנציבות האיטלקית של אונסק"ו. באותה שנה הייתה גם לחברה בוועדה הלאומית לביו-אתיקה, עד 2006.

ב-2007 פרסמה את הביוגרפיה שלה, תחת הכותרת " Ti racconto la mia storia. Dialogo tra nonna e nipote sull’ebraismo" ("אספר לכם את סיפורי. דיאלוג בין סבתא ונכד על היהדות"), שכתבה עם נכדתה נתניה צבי.

טוליה צבי נפטרה ברומא ב-22 בינואר 2011, בגיל 91.

## קישורים חיצוניים

* 
* יעל נידם-אורבייטו, 

* Tulia Zevi, pillar of Italian Jewish community, dies, *[[Jerusalem Post]]*, Januart 22, 2011 
* Jennifer Lipman, 'Extraordinary' Tullia Zevi mourned , *[[The Jewish Chronicle]]*, January 24, 2011 
* Tullia Zevi, historic Italian Jewish leader, dead, Reuters, January 22, 2011 
* Tullia Calabi Zevi, La mia autobiografia politica 
* Addio a Tullia Zevi voce dell'ebraismo italiano, *[[La Repubblica]]*, 22 gennaio 2011 


קטגוריה:עיתונאים יהודים איטלקים
קטגוריה:עיתונאיות איטלקיות
קטגוריה:עיתונאיות יהודיות
קטגוריה:סגל מעריב
קטגוריה:מוזיקאים יהודים איטלקים
קטגוריה:פוליטיקאים יהודים איטלקים
קטגוריה:מילאנו: אישים
קטגוריה:ילידות 1919
קטגוריה:איטלקים שנולדו ב-1919
קטגוריה:נפטרות ב-2011
קטגוריה:איטלקים שנפטרו ב-2011
1992 בארצות הברית

בשנת 1992 ציינה ארצות הברית 216 שנה להיווסדה.

## הנהגה
* הנשיא: ג'ורג' הרברט ווקר בוש (המפלגה הרפובליקנית)
* סגן הנשיא: דן קווייל (המפלגה הרפובליקנית)
* יו"ר בית הנבחרים: טום פולי (המפלגה הדמוקרטית)
* מנהיג הרוב בסנאט: ג'ורג' מיטשל (המפלגה הדמוקרטית)
* הקונגרס: הקונגרס ה-102

## אירועים בולטים

* 26 בינואר – נשיא רוסיה בוריס ילצין מצהיר כי רוסיה תחדל לכוון נשק גרעיני לכיוון ערים בארצות הברית.
* 10 בפברואר – המתאגרף מייק טייסון מורשע באונס.
* 5 באפריל – 700,000 איש משתתפים בהפגנה הגדולה ביותר בוושינגטון בעד הזכות להפלות.
* 29 באפריל – מהומות פורצות בלוס אנג'לס בעקבות זיכוי ארבעה שוטרים מאשמת הכאת האזרח השחור רודני קינג.
* 22 במאי – ג'וני קרסון, אשר הנחה את תוכנית האירוח המרכזית של רשת NBC – הטונייט שואו במשך 30 שנים, פורש מתפקידו. רשת NBC בוחרת בג'יי לנו כמחליפו אף על פי שהבטיחה את התפקיד לדייוויד לטרמן.
* 29 ביוני בית המשפט העליון של ארצות הברית נותן את החלטתו בהורות מתוכננת נגד קייסי, המסייג את פסק דין רו נגד וייד אך אינו מבטלו.
* 24-28 באוגוסט – ההוריקן אנדרו פוגע בדרום פלורידה.
* 3 באוקטובר – לאחר שביצעה א-קפלה לשיר "War" של בוב מארלי בתוכנית סאטרדיי נייט לייב כמחאה על ניצול מיני בכנסייה הקתולית, ללא ידיעת מפיקי התוכנית הזמרת האירית שינייד או'קונור שלפה בשידור חי תמונה של האפיפיור יוחנן פאולוס השני, אמרה "הילחמו באויב האמיתי" וקרעה אותה כשהיא משליכה את הקרעים אל עבר המצלמה.
* 3 בנובמבר – ביל קלינטון מנצח במערכת הבחירות הנשיאותיות ה-52 של ארצות הברית.
* 3 בדצמבר – מועצת הביטחון של האו"ם מקבלת את החלטה 794, המאפשרת שליחת כוחות בינלאומיים בראשות ארצות הברית לסומליה.
* 4 בדצמבר – כוחות צבא אמריקנים נוחתים בסומליה.


File:Hurricane andrew fema 2563.jpg|24-28 באוגוסט: ההוריקן אנדרו פוגע בדרום פלורידה
File:ElectoralCollege1992.svg|3 בנובמבר: ביל קלינטון מנצח במערכת הבחירות הנשיאותיות ה-52 של ארצות הברית


## נולדו
* 19 בינואר – מק מילר, ראפר ומפיק מוזיקלי אמריקאי-יהודי (נפטר ב-2018)
* 11 בפברואר – טיילור לאוטנר, שחקן אמריקאי
* 10 במרץ – אמילי אוסמנט, שחקנית וזמרת אמריקאית
* 24 באפריל – ג'ו קירי, שחקן אמריקאי ומוזיקאי אמריקאי
* 26 ביוני – ג'נט מקארדי, שחקנית אמריקאית
* 22 ביולי – סלינה גומז, זמרת אמריקאית
* 4 באוגוסט – דילן וקול ספראוס, שחקנים תאומים אמריקאיים
* 20 באוגוסט – דמי לובאטו, שחקנית וזמרת אמריקאית
* 16 בספטמבר – ניק ג'ונאס, זמר וגיטריסט מלהקת האחים ג'ונאס
* 11 באוקטובר – קארדי בי, פזמונאית וראפרית אמריקאית
* 12 באוקטובר – ג'וש האצ'רסון, שחקן אמריקני
* 18 בנובמבר – נייתן קרס, שחקן ומדבב אמריקאי
* 23 בנובמבר – מיילי סיירוס, שחקנית וזמרת אמריקאית

## נפטרו
[שמאל|ממוזער|120px|[אייזק אסימוב]]
* 1 בינואר – גרייס הופר, מתכנתת, מחלוצי המחשוב (נולדה ב-1906)
* 6 באפריל – אייזק אסימוב, סופר מדע בדיוני אמריקאי (נולד ב-1920)
* 12 באוגוסט – ג'ון קייג', מלחין אמריקאי (נולד ב-1912)
* 5 בספטמבר – פריץ לייבר, סופר מדע בדיוני ופנטסיה אמריקאי (נולד ב-1910)
* 12 בספטמבר – אנתוני פרקינס, שחקן קולנוע אמריקאי (נולד ב-1932)
* 22 בנובמבר – סטרלינג הולוויי, שחקן אמריקאי (נולד ב-1905)

## קישורים חיצוניים

*
מחוסר כיפורים

**מחוסר כיפורים** הוא סטטוס בהלכות טומאה, המסמל טומאה קלה, בדומה לטבול יום, שמונעת מהאדם במצב זה להיכנס למקדש ולאכול קורבנות. כדי לצאת ממנו על האדם להביא את קרבנותיו, ולאחר מכן יוכל להיכנס למקדש ולאכול קורבנות.
## פרטים
לארבעה סוגי טומאות קבעה התורה שעליהם להביא קורבן להשלמת טהרתם, והם: זב, זבה, יולדת ומצורע. עד הבאת הקרבן אסור להם להיכנס לבית המקדש ולאכול מן הקרבנות, ומצב זה נקרא **מחוסר כיפורים**:
* **[[טומאת זב|זב]] ו[[זבה]]** - מביאים את קורבנם ביום השמיני מאז שהתרפאו (לאחר ספירת "שבעה נקיים" וטבילה במקווה), והוא מורכב משני עופות, אחד לחטאת והשני לעולה. 
***[[קורבן יולדת|יולדת]]** - מביאה את קורבנה ביום הארבעים ואחד ללידת בן, או השמונים ואחד ללידת בת, והוא מורכב מכבש לעולה ועוף לחטאת. אם מצבה הכלכלי אינו מאפשר קניית כבש - יכולה היא להחליף אותו בעוף לעולה.
***[[נגעי אדם|מצורע]]** - מביא קורבנות למחרת טבילתו השנייה: אשם חטאת ועולה (שני כבשים זכרים לאשם ועולה, וכבשה נקבה לחטאת. אם המצורע עני, הוא יכול להחליף את החטאת והעולה בעופות), בתוספת לוג (כרבע ליטר בערך) שמן. המצורע עומד בשער המקדש, והכוהנים מורחים על חלקים מגופו (תנוך האוזן, בהונות היד והרגל) מדם האשם ומן השמן.

## פרטי הטומאה
עד הבאת קורבנם הם מוגדרים כ**מחוסר כיפורים**, ואסורים לאכול קרבן או להיכנס לבית המקדש.

הרמב"ם פוסק כי מחוסר כפורים שנכנס לעזרת ישראל  אינו לוקה, אבל מכין אותו מכת מרדות. אך הראב"ד, וכן בחכם צבי כתב בשם הר"ש שמחוסר כיפורים חייב כרת. 

ה"מרכבת המשנה" כותב כי אמנם קיימת תוספתא כדבריו של הראב"ד שמחוסר כיפורים חייב כרת על ביאת המקדש כשנכנס לעזרה, אך הרמב"ם סובר שדעה זו היא רק לפי מי שסבור ש"מחוסר כיפורים דזב - כזב דמי", כלומר זב שמחוסר כיפורים - חלה עליו עדיין טומאת זב, לעניין טומאת מקדש. 

אך דעת הרמב"ם היא כמו הדעה האחרת - הקיימת לשיטתו, שמחוסר כיפורים דזב לאו כזב דמי לביאת מקדש, והוא גורס במשנה במסכת כלים עזרת ישראל מקודשת ממנו שאין מחוסר כיפורים נכנס לשם וחייבין עליה חטאת ולפי גרסה זו הלשון חייבין ולא "חייב" מורה על כך שהחיוב חטאת אינו על המחוסר כיפורים, ולמרות שמחוסר כיפורים אסור להיכנס, חיוב החטאת הוא על שארי הטמאין החייבין חטאת בין טמא גמור או טבול יום, אך מחוסר כיפורים אפילו של זב אינו כזב ואינו נקרא טמא, ואפילו מלקות אינו חייב, שכן  איננו בכלל הלאו של "ולא יטמאו את מחניהם", ואפילו אם נאמר שאסור מהתורה, מהכתוב "עוד טומאתו בו" -  לרבות מחוסר כיפורים, הרי הוא רק איסור עשה ולכן כתב הרמב"ם שלוקה רק מכת מרדות.

## הערות שוליים

קטגוריה:הדברים הנטמאים ומטמאים
קטגוריה:טומאות היוצאות מהגוף
תל אביב-יפו סייברס

**תל אביב-יפו סייברס** (**Sabres**; מאנגלית: "חרבות") הייתה קבוצת פוטבול ישראלית מהעיר תל אביב-יפו ששיחקה בליגת הפוטבול הישראלית.

בעונתה הראשונה בליגה () סיימה הקבוצה את החלק הסדיר של העונה במקום הרביעי והאחרון במאזן 1-7, אך לאחר שניצחה את קבוצת תל אביב פיונירס במשחקי הפלייאוף זכתה במקום השלישי. בעונה שלאחר מכן, , סיימה הקבוצה במקום האחרון במאזן 1-7 פעם נוספת ולא העפילה לפלייאוף בעקבות הגדלת מספר הקבוצות בליגה.

עונת  סיימה הקבוצה במאזן 9-1 העפילה לגמר וזכתה בתואר הראשון של הקבוצה. בעונה שלאחר מכן, , שובצה לבית הצפוני וסיימה אותו עם מאזן של 8-2. גם בעונה זו העפילה הקבוצה לגמר הפלייאוף, אך הפעם הפסידה 30 - 32 למורדי יהודה. בעונת  סיימה הקבוצה במאזן 9-1 העפילה לגמר וזכתה בתואר בפעם השנייה. בעונת  סיימה הקבוצה במאזן 10-0 בעונתה הטובה ביותר העפילה לגמר וזכתה בפעם השלישית בישראבול.
בעונת 2013\2014 התפוצץ המשחק בין הקבוצה למורדי יהודה אשר הביאה להרחקת הקבוצה מהליגה לעונה, אך לאחר שכל שחקניה עזבו התפרקה הקבוצה.

## טבלת עונות

## תארים
* זכיות בישראבול: 3 (2010,2012,2013)
* הופעות בפלייאוף: 4

סייברס
קטגוריה:קבוצות פוטבול בישראל
טמרין משופם

**טמרין משופם** (שם מדעי: *Saguinus mystax*) הוא מין של פרימט מסוג טמרין. תפוצת טמרין זה הוא בברזיל ובפרו.

## מיון טקסונומי
למין זה בין 1 ל-3 תת-מינים. ישנם חוקרים המכלילים במין זה את הטמרין אדום-שיער כתת-מין ולא כמין נפרד. ישנו תת-מין פלוטו (*Saguinus mystax pluto*) אשר יש חוקרים המחשיבים אותו כמין נפרד. בערך זה אנו נלך לפי החוקר קולין גרובס אשר שייך את פלוטו כתת-מין של הטמרין המשופם וכמין נפרד את טמרין האדום שיער. 
קיימים שני תת-מינים:
* **טמרין משופם פלוטו** -(שם מדעי: *S. m. pluto*).
* **טמרין משופם משופם** - (שם מדעי: *S. m. mystax*).
בנוסף, ב-1981 התגלתה אוכלוסייה נפרדת בצפון בוליביה אשר ייתכן כי הוא תת-מין של טמרין משופם או של טמרין לבן-שפתיים או שייתכן והוא אב קדמון משותף של שני המינים האלו.

## תיאור
צבע שני תת-המינים הוא חום-שחור מלבד שערות אפורות בגב וצבע לבן מסביב לפה, לעיניים, לאוזניים ולעיתים באזור איברי הרבייה. ההבדל בין שני תת-המינים הוא שלמין המשופם כל הזנב בצבע חום-שחור ולתת המין פלוטו יש כתם לבן בקצה הזנב.

* אורך הגוף 25 ס"מ.
* אורך הזנב 39 ס"מ.
* משקל בין 500 לבין 640 גרם.

## מזון
טמרין זה כמו שאר מיני הטמרין אוכל חרקים, פירות ותפליטי עצים. את המין הזה טורפים נחשים (בעיקר בואה ואנקונדה), עופות דורסים (בעיקר ממשפחת הבזיים) ופרטים קטנים ממשפחת החתוליים.

## מחזור החיים
הנקבה השלטת מתעברת כל 11 עד 20 חודשים. לאחר הריון של 140 עד 150 יום נולדים תאומים לא זהים. בניגוד לשאר מיני הטמרין, במין זה הנקבה מטפלת בגורים לאחר לידתם ולא הזכרים. הנקבות מגיעות לבגרות מינית לאחר 17 חודשים והזכרים לאחר 18 חודשים.

מין זה חי 20 שנה. 

## תפוצה
* תת-מין פלוטו - תפוצתו בברזיל במדינת אמזונאס. תת-מין זה גובל במערב בתפוצת טמרין אדום שיער באזור נהר פורוס בצפון הוא מגיע עד לנהר אמזונאס
* תת-מין משופם - במזרח פרו מנהר אוקיאלי במערב ועד לגבול עם ברזיל (נהר ז'ורואה), במזרח בדרום ממפגש הנהרות אוקיאלי ואורובמבה ועד נהר מרניון בצפון.
גודל הקבוצות הוא בין 5 ל-8 פרטים.
שטח התפוצה הוא בין 250 ל-470 דונם (שטח לא ודאי) וצפיפות הפרטים הוא בין 30 ל-44 פרטים לק"מ2 תלוי באזור.

### מקום מחיה
תת מין זה חי ביערות גשם ראשוניים ומשניים עד לגובה של 600 מטר מעל לגובה פני הים.

תת המין משופם חי באותו מקום חיות של תת-המין של טמרין חום-ראש (*Saguinus fuscicollis fuscicollis*). תת-המין פלוטו חי באותו מקום חיות של תת-המין טמרין חום-ראש אווילה-פירס (*Saguinus fuscicollis avilapiresi*), מלבד זאת נצפו קבוצות שמכילות פרטים משני מינים אלו כאשר תת-המין של טמרין משופם אחראי על ההגנה מצמרות העצים ותת-המין של טמרין חום-ראש אחראי על התקפות בקרקע ושל חיות מטפסות.

## מצב שימור
כלל האוכלוסייה יציבה מלבד תת-מין פלוטו שאוכלוסייתו פוחתת, אולם כל תת-המינים אינם נמצאים בסכנה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1823
קטגוריה:טקסונים שתוארו בידי יוהאן בפטיסט פון ספיקס
קטגוריה:מרמוסטיים
קטגוריה:ברזיל: יונקים
קטגוריה:יונקים ביער האמזונאס
ליונל בלו

הרב **ליונל בלו** (באנגלית: **Lionel Blue**, 6 בפברואר 1930 – 19 בדצמבר 2016) היה רב רפורמי, עיתונאי ושדרן רדיו אנגלי. בלו היה הרב הבריטי הראשון שיצא מהארון. בלו שירת ב"תנועה ליהדות רפורמית" בבריטניה.

בין השנים 1985 ל-2010 פרסם בלו עשרה ספרים.

## קורות חיים
בלו נולד באיסט אנד שבלונדון, בן לחייט ולמזכירה משפטית. למד היסטוריה בבייליול קולג' שבאוניברסיטת אוקספורד ולימודי העמים השמיים באוניברסיטת לונדון, בטרם הוסמך לרבנות בשנת 1960. הוא שרת למשך זמן קצר בצבא בריטניה, אך שוחרר לאחר שעבר התמוטטות עצבים.

בצעירותו התרחק מהיהדות, לדבריו לאחר שאלוהים לא נענה לתפילתו להעלים את היטלר במהירות. בזמן הבליץ על לונדון נאלץ לנדוד ב-16 כתובות שונות עד שיכל לחזור לעיר. הוא התקרב למרקסיזם ולנצרות. כאשר שקל להתנצר אימו איימה כי תתאבד ביחד עם אביו אם יעשה זאת. בסופו של דבר חזר ליהדות וקיבל תואר ברבנות במכללת ליאו בק, פינצ'לי, צפון לונדון. הוא לימד במכללה בשנים 1967-2013 ומילא תפקידים שונים בקהילה הרפורמית של אנגליה וגם במוסדות עולמיים של התנועה. משנת 1963 עד 1967 הוא כיהן בתפקיד המנהל האירופי של האיגוד העולמי ליהדות מתקדמת.

הוא סבל פעמיים מהתמוטטות עצבים: כאשר שירת בצבא (ועל כן סולק ממנו) ובאוניברסיטה. את שני האירועים ייחס להיותו הומוסקסואל. באחד הראיונות שנערכו איתו סיפר שהיה לו רומאן "נלהב אך צנוע" עם אישה, שבסופו הבין שהוא הומו. ב-1980 יצא מהארון, והיה בכך לרב הראשון שעשה זאת.

מאז שנות ה-80 השתתף בלו באופן קבוע בתוכנית "Thought for the Day" ברדיו 4 של ה-BBC. הפינה שודרה בימי שני בבוקר ובלו הסביר שעיקר מטרתו בשידור הייתה לשכנע אנשים להתחזק רוחנית ולצאת מהמיטה אחרי סוף השבוע. שידוריו לא היו שנויים במחלוקת והסתיימו בבדיחה. על פי סקר שנערך בשנת 2001, הוא היה מוערך בבריטניה כמנהיג רוחני יותר מאשר האפיפיור או הארכיבישוף של קנטרברי.

הוא נפטר ב-19 בדצמבר 2016 לאחר שסבל ממחלות שונות כולל מחלת פרקינסון.

## ספריו

**A Backdoor to Heaven* (Fount, 1985)
**Kitchen Blues* (ISIS Large Print, 1986)
**Bolts from the Blue* (Hodder & Stoughton, 1986)
**Bedside Manna* (Victor Gollancz, 1991)
**Tales of Body and Soul* (Coronet, 1995)
**My Affair with Christianity* (Hodder & Stoughton General, 1999)
**Sun, Sand and Soul* (Hodder & Stoughton General, 1999)
**Kindred Spirits* (Fount, 1999).
**Hitchhiking to Heaven* – Autobiography (Hodder & Stoughton General, 2004)
**The Godseeker's Guide* (Continuum, 2010)

## קישורים חיצוניים
* ריאיון עם ליונל בלו, BBC, 2007
* https://www.theguardian.com/world/2016/dec/19/rabbi-lionel-blue-obituary

קטגוריה:רבנים רפורמים
קטגוריה:רבנים בריטים
קטגוריה:רבנים להט"בים
קטגוריה:להט"בים בריטים
קטגוריה:שדרני רדיו וטלוויזיה בריטים
קטגוריה:עיתונאים יהודים בריטים
קטגוריה:סופרים יהודים בריטים
קטגוריה:תאולוגים בריטים
קטגוריה:להט"בים יהודים
קטגוריה:בוגרי אוניברסיטת אוקספורד
קטגוריה:יהדות רפורמית בבריטניה
קטגוריה:אנגלים שנולדו ב-1930
קטגוריה:אנגלים שנפטרו ב-2016
יצחק בן מרון הלוי

**יצחק בן מרון הלוי** היה מחכמי פרובנס בתחילת המאה ה-12.

אביו, מרון הלוי, היה מנכבדי קהילת נרבונא ומעשיריה. רבי יצחק, "הגדול שבתלמידי רבי יהודה בן משה הדרשן", היה "חכם גדול והרביץ תורה בנרבונה והעמיד תלמידים הרבה". בין תלמידיו הרבים היו משה בן יוסף ומאיר בן יוסף (בני אחיו, יוסף בן מרון), רבי אברהם אב בית דין מנרבונא (ראב"ד השני - מחבר ספר האשכול) ומשה בן יעקב הנשיא.

לדעת הרב צבי בנימין אויערבך בהקדמתו לספר האשכול, נפטר רבי יצחק בן מרון בערך בשנת ד'תת"ץ (1130) ובוודאי קודם שנת ד'תתק"א (1141). בספר התרומות (שער י"ד, סעיף ה) מובא פסק שיצא מבית דינו של בעל האשכול בקשר עם ירושתו של רבי יצחק. מתיאור המקרה עולה שרבי יצחק מת ללא צאצאים ואחיו רבי יוסף בן מרון בא לפני בית הדין לדון בעניין הירושה.

פסקיו ותשובותיו צוטטו על ידי תלמידיו וחכמי הדורות הבאים, בהם רבי אברהם בן יצחק אבן מיגאש, "בעל האשכול" (ראב"ד השני) וחתנו אברהם בן דוד מפושקירה (ראב"ד השלישי), הרז"ה, בעל "ספר העיטור" והרמב"ן.

## קישורים חיצוניים
* 

## הערות שוליים

קטגוריה:חכמי פרובנס
קטגוריה:נרבון: אישים
קטגוריה:יהודי פרובאנס במאה ה-12
מרון הלוי

**מרון הלוי** היה מראשי הקהילה היהודית בנרבון במחצית השנייה של המאה ה-11. הוא היה בעל נכסים רבים והקדיש את הונו ואת זמנו לטובת אנשי עירו. כנראה שהיה מקורב גם לשלטונות ובזכות מעמדו הצליח לבטל "כמה גזירות". צאצאיו היו מגדולי חכמי פרובנס במאה ה-12, בהם, בנו רבי יצחק, ראש הישיבה בנרבונה, ונכדיו רבי משה בן יוסף ורבי מאיר בן יוסף.

## קישורים חיצוניים
* 

## הערות שוליים

קטגוריה:יהדות פרובנס
קטגוריה:יהודי צרפת במאה ה-11
קטגוריה:נרבון: אישים
1991 בארצות הברית

**[[1991]] בארצות הברית** הייתה השנה בה חגגה ארצות הברית 215 שנה מיום היווסדה.

## הנהגה
* הנשיא: ג'ורג' הרברט ווקר בוש (המפלגה הרפובליקנית)
* סגן הנשיא: דן קווייל (המפלגה הרפובליקנית)
* יו"ר בית הנבחרים: טום פולי (המפלגה הדמוקרטית)
* מנהיג הרוב בסנאט: ג'ורג' מיטשל (המפלגה הדמוקרטית)
* הקונגרס: הקונגרס ה-101 עד 3 בינואר, הקונגרס ה-102

## אירועים בולטים

[שמאל|ממוזער|200px|[מלחמת המפרץ: העיראקים בעת נסיגתם משטח כווית, הבעירו כ-700 בארות נפט בשטחה.]]
* 12 בינואר – מלחמת המפרץ - הקונגרס האמריקאי מאשר שימוש בכוח כדי להסיג את עיראק מכווית.
* 15 בינואר – תום האולטימטום האמריקאי על עיראק, החל מבצע "סופה במדבר" (מלחמת המפרץ).
* 17 בינואר – מלחמת המפרץ פורצת. כוחות הקואליציה בראשות ארצות הברית תוקפים בעיראק.
* 23 בפברואר – כוחות הברית מתחילים את המתקפה הקרקעית במלחמת המפרץ (נכנסים לעיראק מכוון ערב הסעודית). 
* 27 בפברואר – מסתיימת מלחמת המפרץ: ג'ורג' בוש מכריז ש"כווית שוחררה" ומודיע על הפסקת אש 
* 28 בפברואר – סיום מלחמת המפרץ.
* 11 ביולי – ליקוי חמה מלא נצפה בהוואי.
* 22 ביולי – המתאגרף מייק טייסון נעצר והואשם באונס באונס מלכת היופי השחורה של ארצות הברית דזירה וושינגטון שלושה ימים קודם לכן באינדיאנפוליס שבמדינת אינדיאנה.
* 22 ביולי – הרוצח הסדרתי ג'פרי דאהמר נעצר לאחר ששרידים של 11 אנשים נמצאים בדירתו במילווקי ויסקונסין.
* 24 בספטמבר – להקת נירוונה מוציאה לאור את האלבום Nevermind, שנחשב לאחד האלבומים המצליחים בשנות התשעים. 
* 29 באוקטובר – החללית גלילאו מגיעה לקרבה מרבית לאסטרואיד 951 גאספרה, ובכך הופכת לחללית הראשונה הסוקרת אסטרואיד מקרוב.
* 7 בנובמבר – רכז קבוצת הלוס אנג'לס לייקרס מג'יק ג'ונסון חשף כי הוא נושא את נגיף ה-HIV, הגורם למחלת האיידס והודיע על פרישתו המיידית מליגת ה-NBA. 
* 25-26 בדצמבר - המלחמה הקרה מסתיימת לאחר שנשיא ברית המועצות מיכאיל גורבצ'וב מתפטר מתפקידו כנשיא הסובייטי וברית המועצות חדלה מלהתקיים.

## נולדו

* 10 בפברואר – אמה רוברטס, שחקנית אמריקאית
* 3 באפריל – היילי קיוקו, זמרת-יוצרת ושחקנית אמריקאית
* 4 באפריל – ג'יימי לין ספירס, שחקנית אמריקאית
* 7 באפריל – אן-מארי, זמרת בריטית
* 10 באפריל – אמנדה מישלקה, שחקנית אמריקאית
* 30 באפריל – טראוויס סקוט, ראפר, זמר, כותב שירים ומפיק מוזיקלי אמריקאי
* 17 באוגוסט – אוסטין באטלר, שחקן אמריקאי
* 26 באוגוסט – דילן או'בריאן, שחקן אמריקאי.
* 18 באוקטובר – טיילר פוסי, שחקן וזמר אמריקאי
* 26 באוקטובר – אוון גרשקוביץ' עיתונאי
* 15 בנובמבר – שיילין וודלי, שחקנית אמריקאית
* 2 בדצמבר – צ'ארלי פות', זמר אמריקאי

## נפטרו
[160px|ממוזער|[דוקטור סוס]]
* 30 בינואר – ג'ון ברדין, פיזיקאי אמריקאי, האדם היחיד שזכה בשני פרסי נובל לפיזיקה (נולד ב-1908) 
* 6 בפברואר – סלבדור לוריא, מיקרוביולוג אמריקאי, חתן פרס נובל לפיזיולוגיה ורפואה (נולד ב-1912) 
* 20 באפריל – דון סיגל, במאי קולנוע אמריקאי (נולד ב-1912) 
* 3 במאי – יז'י קושינסקי, סופר פולניאמריקאי יהודי, התאבד (נולד ב-1933) 
* 1 ביולי – מייקל לנדון, שחקן ובמאי יהודי-אמריקאי (נולד ב-1936) 
* 5 ביולי – הווארד נמרוב, משורר יהודי-אמריקאי (נולד ב-1920) 
* 16 ביולי – רוברט מאדרוואר, צייר אמריקאי מזרם האקספרסיוניזם האבסטרקטי (נולד ב-1915) 
* 3 בספטמבר – פרנק קפרה, במאי סרטים אמריקאי (נולד ב-1897). 
* 24 בספטמבר – דוקטור סוס, סופר אמריקאי (נולד ב-1904)

## קישורים חיצוניים

*
יום דגל

**יום דגל** הוא חג לאומי המוקדש לרוב לדגל הלאום של המדינה. פעמים רבות זהו יום אימוצו של הדגל או יום בו קרה מאורע היסטורי לאומי חשוב.
[ממוזער|בול לציון יום הדגל ה-50 של [איי פארו]]

ימי דגל לרוב מעוגנים בחוקי המדינה, אך לעיתים נקבע יום זה בצו של ראש המדינה. לעיתים יום הדגל משולב בחוק הדגל, חוק המופיע בספר החוקים של מדינות רבות, וקובע מתי והיכן יונף הדגל, מתי יונף בחצי התורן וכדומה. במרבית המדינות יום הדגל הוא יום שבתון.

## ימי דגל

## קישורים חיצוניים

קטגוריה:וקסילולוגיה
קטגוריה:חגים ומועדים
שבעת פלאי עולם הטבע

שמאל|ממוזער|250px|סמל הארגון
**שבעת פלאי עולם הטבע** היא רשימה שיצר תאגיד שווייצרי, של "שבעת פלאי תבל" שנוצרו על ידי הטבע - כלומר שאינם מעשה ידי אדם. האתרים שנכללים ברשימה נבחרו באמצעות תחרות בינלאומית. תהליך בחירת פלאי הטבע נמשך מ-2007 עד 2011 בשלושה שלבי בחירות, עם מעל ל-500 מיליון הצבעות. היוזמה אורגנה על ידי תאגיד שווייצרי, כאשר מייסד ונשיא התחרות הוא ברנרד ובר.

## הנבחרים

## התחרות
בשנת 2000 נוסד בשווייץ תאגיד **NEW7WONDERS** במטרה ליצור רשימה חדשה של שבעת פלאי תבל. בשנת 2007 הושלמה המלאכה לאחר שנבחרו שבעה אתרים באמצעות הצבעה של גולשים באינטרנט ומשלוח מסרונים. לאחר שנבחרו פלאי תבל, הוחלט לקיים תחרות דומה עבור פלאי עולם הטבע. בתחרות הועמדו לבחירה 28 אתרים שמוגדרים "פלאי טבע", מתוך 440 אתרים שהוצעו. האתרים עמדו לבחירת אזרחי העולם עד 11 בנובמבר 2011, באמצעות הצבעה גלובלית דרך אתר התחרות או באמצעות משלוח מסרון. על פי ההערכות היו צפויות להתקבל כמיליארד הצבעות כך שנדרשו כ-400 מיליון קולות עבור כל אתר על מנת להיבחר לרשימה. התחרות התקיימה תחת הכותרת "אם אנו רוצים לשמור על משהו, אנחנו חייבים להעריך אותו באמת".

## רשימת 21 אתרים נוספים שהעפילו לגמר

## ישראל בתחרות
לאחר שבתחרות לקביעת שבעת פלאי תבל החדשים לא הצליחה ישראל להכניס אף אתר לשלב הגמר של התחרות, הוחלט במשרד התיירות להשקיע מאמצים בתחרות לקביעת שבעת פלאי עולם הטבע. ברשימה המקורית הופיעו ים המלח, עין גדי וראש הנקרה, אך מתוכם רק ים המלח עלה לגמר התחרות. ים המלח נרשם לתחרות ביוזמת המועצה האזורית מגילות ים המלח.

## ראו גם
* שבעת פלאי תבל החדשים

## קישורים חיצוניים

* 
* New 7 Wonders of Nature אתר התחרות
* האתר לקידום ים המלח שהוקם על ידי משרד התיירות

## הערות שוליים

*
בר-יוסף

קטגוריה:שמות משפחה עבריים
קטגוריה:שמות משפחה המבוססים על השם יוסף
מרי וייט

**מרי אליס וייט בראדבורן** (באנגלית: **Mary Alice Wayte Bradburne**; נולדה ב-25 במרץ 1965) היא שחיינית עבר אמריקאית, אלופה אולימפית, בעלת 4 מדליות מהן 2 זהב וסגנית אלופת העולם וכן פרשנית ספורט בטלוויזיה.

## ביוגרפיה
וייט נולדה וגדלה במרסר איילנד וושינגטון שם התאמנה במועדון השחייה צ'ינוק. היא למדה באוניברסיטת פלורידה שבגיינסוויל והתאמנה תחת הדרכתו של רנדי ריס.

במשחקים הפאן אמריקאיים שנערכו בקראקס, ונצואלה בשנת 1983 זכתה בשתי מדליות, מדליית זהב במשחה שליחות 4x100 מטר חופשי (3:46.46 דקות) ומדליית כסף במשחה ל-200 מטר חופשי בתוצאה של 2:02.21 דקות, אחרי שיאנית העולם בת ארצה סינתיה וודהד (2:01.33 דקות).

### אלופה אולימפית
באולימפיאדת לוס אנג'לס (1984) זכתה ב-2 מדליות זהב, במשחה ל-200 מטר חופשי בתוצאה של 1:59.23 דקות, לאחר שניצחה את וודהד (1:59.50 דקות) ואת אנמארי ורסטאפן מהולנד (1:59.69 דקות) ובמשחה שליחות 4x100 מטר חופשי לאחר ששחתה בשלב המוקדמות ונבחרת ארצות הברית זכתה בגמר לאחר מכן.

באליפות הפאן פסיפיק בשחייה שנערכה בטוקיו, יפן בשנת 1985 זכתה במדליית זהב במשחה שליחות 4x200 מטר חופשי בתוצאה של 8:06.74 דקות ובמדליית כסף במשחה ל-200 מטר חופשי בתוצאה של 2:01.74 דקות, אחרי בת ארצה קרי סטיינסייפר (2:01.52 דקות).

באליפות העולם בשחייה שנערכה במדריד, ספרד בשנת 1986 זכתה במדליית כסף במשחה שליחות 4x200 מטר חופשי בתוצאה של 8:02.12 דקות, אחרי מזרח גרמניה שקבעה שיא עולם חדש 7:59.33 דקות ולפני הולנד 8:09.59 דקות. בנוסף, היא סיימה במקום חמישי במשחה ל-200 מטר חופשי בתוצאה של 2:00.44 דקות.

באולימפיאדת סיאול (1988) זכתה ב-2 מדליות, מדליית כסף במשחה שליחות 4x100 מטר מעורב בתוצאה של 4:07.90 דקות, אחרי מזרח גרמניה שקבעה שיא אולימפי חדש של 4:03.74 דקות ולפני קנדה (4:10.49 דקות) ומדליית ארד במשחה שליחות 4x100 מטר חופשי בתוצאה של 3:44.25 דקות, אחרי מזרח גרמניה שקבעה שיא אולימפי חדש של 3:40.63 דקות והולנד (3:43.39 דקות). בנוסף, היא סיימה במקום רביעי במשחה ל-200 מטר חופשי בתוצאה של 1:59.04 דקות ולא הצליחה להגן על תוארה, המנצחת הייתה הייקה פרידריך ממזרח גרמניה שקבעה שיא אולימפי חדש של 1:57.65 דקות.

לאחר שפרשה משחייה תחרותית סיימה תואר ראשון בהנדסת מערכות תקשורת בשנת 1989 ועבדה כפרשנית שחייה ברשת NBC באולימפיאדת ברצלונה (1992). לאחר מכן, עבדה כפרשנית ברשת ESPN.

וייט מתגוררת בשנאנדואה ואלי וירג'יניה ועובדת ביחסי ציבור. היא נשואה לאיש העסקים ג'ים בראדבורן משנת 1996 ולהם שתי בנות.

## תארים
*בשנת 2000 זכתה וייט להכלל בהיכל התהילה הבינלאומי של השחייה.

## ראו גם

## קישורים חיצוניים

* sports123.com 

## הערות שוליים

קטגוריה:אמריקאים ילידי מדינת וושינגטון
קטגוריה:בוגרות אוניברסיטת פלורידה
קטגוריה:בוגרי אוניברסיטת פלורידה
קטגוריה:שחייניות באולימפיאדת לוס אנג'לס (1984)
קטגוריה:שחייניות באולימפיאדת סיאול (1988)
קטגוריה:אלופות אולימפיות אמריקאיות: שחייה
קטגוריה:זוכות מדליית ארד אולימפית אמריקאיות: שחייה
קטגוריה:זוכות מדליית כסף אולימפית אמריקאיות: שחייה
קטגוריה:שחייניות חופשי אמריקאיות
קטגוריה:מדינת וושינגטון: שחיינים
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
דלתת המיסיסיפי

[שמאל|ממוזער|250px|[צילום אוויר של אזור פורט פורצ'ן בדלתא]]
שמאל|ממוזער|400px|היווצרות הדלתא באונות לאורך השנים
**הדלתה של נהר המיסיסיפי** היא שפך נהר המיסיסיפי למפרץ מקסיקו בחופה הדרומי של מדינת לואיזיאנה בארצות הברית. אין לבלבל מושג גאוגרפי זה עם האזור התרבותי הקרוי "הדלתא של מיסיסיפי", השוכן כ-400 ק"מ צפונה משם. שטחה של הדלתה כ-12,000 קמ"ר (לשם השוואה - כמחצית משטח מדינת ישראל) והיא מורכבת מ-40% ביצות מלחה.

הדלתה נוצרה החל מתקופת ההולוקן (לפני כ-10,000 שנים) ונחשבת לכן "חדשה" במונחים גאולוגיים ועדיין נמצאת בתהליכי היווצרות. הנהר מתחתר בערוץ שונה כל אלף שנים לערך ויוצר אונת-סחף חדשה. הסחף הרב (אלוביום) שנשא עמו הנהר ב-5,000 השנים האחרונות "כבש מן הים" שטח יבשתי במניפות שהרחיקו את שטח היבשה 24 עד 80 ק"מ לתוך המפרץ, ביחס למקומו המקורי של קו החוף של לואיזיאנה (העיר ניו אורלינס, למשל, נמצאת בשטח זה ולכן היא נמוכה מאוד ומועדת לשיטפונות).

האזור עשיר בדגה, והדיג בו מספק בעיקר חסילונים וסרטנים (Crab ו-Crayfish). מרכיב מרכזי בכלכלת האזור הוא שדות נפט, האזור מספק 16 עד 18 אחוזים מאספקת הנפט של ארצות הברית.

ב-1698 חקר החוקר הצרפתי פייר לה מואן ד'איברוויל את דלתת המיסיסיפי, ולפני חזרתו לצרפת בנה את מבצר La Balize, שממנו התפתחה מאוחר יותר העיר בילוקסי שבמדינת מיסיסיפי. ד'איברוויל שימש כמושל לואיזיאנה בין השנים 1699 ל-1702.

בראשית המאה ה-21 נפגעה הדלתא משני אסונות טבע: הוריקן קתרינה והוריקן ריטה שגרמו לשיטפונות באוגוסט ובספטמבר 2005 ודליפת הנפט במפרץ מקסיקו (2010). עליית גובה פני הים עקב ההתחממות העולמית גורמת להצפה קבועה של שטחים שבשנות ה-50 של המאה ה-20 עוד היו קרקע מוצקה.

## קישורים חיצוניים

* מאמר על הגאומורפולוגיה של הדלתה, אתר נאס"א 
* על האגן של הדלתה של נהר המיסיסיפי אתר רשות חוק תכנון ושיקום החופים 
* מצגת המתארת את היווצרות והרס שטחי היבשה בדלתה

## הערות שוליים

קטגוריה:לואיזיאנה: גאוגרפיה
מיסיסיפי
קטגוריה:מיסיסיפי (נהר)
בליינד למון ג'פרסון

[שמאל|ממוזער|200px|ה[תקליטון "Black Horse Blues"]]
**למון ג'פרסון "ה[[עיוורון|עיוור]]"** (באנגלית: **Blind" Lemon Jefferson"**; 24 בספטמבר 1893 - 19 בדצמבר 1929) היה מוזיקאי בלוז חלוצי ובעל השפעה, "אבי הטקסס בלוז". למרות שבני זמנו לא הושפעו ממנו בדרך כלל, פרט ליוצאי דופן כלדבלי ורוברט ג'ונסון, אמנים מהדור שלאחר מכן ובראשם טי-בון ווקר, בי בי קינג ולייטנינג הופקינס מצביעים עליו כעל משפיע מרכזי. הוא היה חבר בקבוצת האמנים הראשונה שנבחרה להיכל התהילה של הבלוז ב-1980.

## קורות חייו
ג'פרסון נולד עיוור בחווה חקלאית טקסס, בה היו הוריו אריסים. בראשית שנות העשרה של המאה ה-20 החל נודד עם גיטרה באזור דאלאס, תוך שהוא מנגן בקרנות רחוב ולפני מספרות. קולו המיוחד, הגבוה מאוד, וסגנון הליווי העצמי הייחודי שלו בגיטרה (פינגר סטייל) בו אגודל יד ימין מפיק באס קצבי ומשתנה, בעוד יתר האצבעות פורטות אקורדים ומלודיה, משכו תשומת לב. בדאלאס פגש בזמרים לדבלי, לייטנינג הופקינס וטי-בון ווקר, שתמורת שיעורי גיטרה שימש לו כנער-נחייה. מרכזיותה של הגיטרה ושילוב הנגינה עם השירה יצרו את הסגנון שנקרא מאוחר יותר "טקסס בלוז".
בינואר 1926 עבר לשיקגו ושם הקליט בחברת תקליטי פרמאונט. תקליטו הראשון כלל שני שירי גוספל ("I Want to be like Jesus in my Heart" ו-"All I Want is that Pure Religion") תחת השם דיקן אל. ג'יי. בייטס (Deacon L. J. Bates). התקליט הבא, ממרץ אותה שנה היה כבר תקליט בלוז שכלל את השירים "Booster Blues" ו-"Dry Southern Blues" והפך ללהיט. עד הקלטה זו הייתה מוזיקת הבלוז נחלתן של זמרות כמא רייני, שרה מרטין, ביג מאמא ת'ורנטון ובסי סמית וזמרים-גברים לא זכו להצלחה (גם קולו של ג'פרסון לא היה קול גברי).

עד מותו הקליט ג'פרסון עבור פרמאונט למעלה מ-100 שירים.

## השיר "Match Box Blues"
שירו "Match Box Blues" הוא בלוז 12 תיבות שהוקלט ב-1927. בשנת 1955 ביסס קארל פרקינס על לחן זה שיר רוקבילי והקליט אותו מבלי לתת מזכה (קרדיט) לג'פרסון. ב-1961 החלה להקת הביטלס בראשות ג'ון לנון ופיט בסט לנגן גרסת כיסוי לשיר זה בהופעותיה בהמבורג. השיר נבחר על ידי היכל התהילה של הרוק אנד רול לאחד מ-500 השירים שהשפיעו על הרוק אנד רול.

## לקריאה נוספת

* Evans, David, "Musical Innovation in the Blues of Blind Lemon Jefferson", *Black Music Research Journal*, Vol. 20, No. 1, Blind Lemon Jefferson (Spring, 2000), pp. 83–116 Published by: Center for Black Music Research - Columbia College Chicago and University of Illinois Press
* Monge, Luigi; Evansy, David, "New Songs of Blind Lemon Jefferson", *Journal of Texas Music History*, Volume 3, Issue 2, 2003 (Fall 2003)
* Uzzel, Robert L., *Blind Lemon Jefferson: his life, his death, and his legacy*, Austin, Tex. : Eakin Press, 2002. 


## קישורים חיצוניים

* דף בהיכל התהילה של הבלוז 
* תמלילי שיריו 
* 
* 

## הערות שוליים

קטגוריה:אמריקאים ילידי טקסס
קטגוריה:מוזיקאים אמריקאים
קטגוריה:מוזיקאי בלוז
קטגוריה:מוזיקאים עיוורים אמריקאים
קטגוריה:אמריקאים שנולדו ב-1893
קטגוריה:אמריקאים שנפטרו ב-1929
דגל קאופנס

[שמאל|250px|ממוזער|ציורו של [ארציבלד ווילארד "הרוח של 76'" משנת 1876 המתאר את דגל קאופנס ברקע]]

**דגל קאופנס** (באנגלית: **Cowpens flag**) או **דגל השלישית ממרילנד** (באנגלית: **3rd Maryland flag**) הוא גרסה מוקדמת של דגל ארצות הברית אשר על פי המסורת הונפה בקרב קאופנס במלחמת העצמאות של ארצות הברית. הדגל עוצב על פי תקנות הדגל משנת 1777, בדומה לדגל בטסי רוס, אשר כללו דגל עם 13 פסים אופקיים, אדומים ולבנים, וקנטון בצבע כחול שעליו 13 כוכבים לבנים. בדומה לדגל בטסי רוס, גם כוכבי דגל זה מסודרים במעגל, אולם המעגל בדגל זה כולל 12 כוכבים, כאשר הכוכב ה-13 נמצא במרכזו. 

על פי המסורת, דגל זה הונף בידי ויליאם באצ'לר מהרגימנט השלישי של מרילנד במהלך קרב קאופנס ב-17 בינואר 1781, ועיצוב 12 הכוכבים ואחד במרכזו נודע בשם "עיצוב השלישית ממרילנד". מחקרים היסטוריים חולקים על שיוכו של הדגל לקרב הזה ממספר סיבות:
# הרגימנט השלישי של מרילנד לא לחם בקרב קאופנס.
# הרגימנטים האמריקאים לא הורשו להניף את דגל הפסים והכוכבים
# הדגל אשר נתרם בידי משפחתו של באצ'לר לא תואם לבדים ולטכניקות התפירה של המאה ה-18 אלא יותר לאלה של סוף המאה ה-19.

עיצוב השלישית ממרלינד הוסיף להיות פופולרי גם כאשר נוספו כוכבים נוספים לדגל. הצעה לעיצוב דגל לאומי ודגלון חרטום בעלי 15 כוכבים נחתמה בידי תומאס ג'פרסון בשנת 1808, והיא כללה עיצוב של 14 כוכבים במעגל ואחד במרכז.

## קישורים חיצוניים

* 

קאופנס
קאופנס
נועם אלקיס

**נועם אלקיס** (באנגלית: **Noam David Elkies**; נולד ב-25 באוגוסט 1966) הוא מתמטיקאי יהודי-אמריקאי ופרופסור למתמטיקה באוניברסיטת הרווארד.

## ביוגרפיה
נולד במנהטן למשפחה יהודית אמריקאית. בדצמבר 1970 עברה המשפחה לרמת גן ובשנת 1978 חזרה לניו יורק. בגיל ארבע עשרה זכה במדליית הזהב עם ציון מושלם באולימפיאדת המתמטיקה הבינלאומית. הוא סיים את התיכון בשנת 1982 בגיל 15, ואז החל ללמוד באוניברסיטת קולומביה. בגיל 16 זכה בתחרות פטנאם (Putnam) למתמטיקה. הוא סיים בהצטיינות לימודי מתמטיקה ומוזיקה בגיל 18 ובגיל 20 סיים דוקטורט בהנחיית בנדיקט גרוס ובארי מזור באוניברסיטת הרווארד.

הוא החל ללמד באוניברסיטת הרווארד, בשנת 1990 קיבל דרגה של פרופסור חבר ובשנת 1993, כשהוא בן 26, קיבל דרגה של פרופסור מן המניין, ובכך היה לפרופסור הצעיר ביותר בהיסטוריה של אוניברסיטת הרווארד.

הוא שיתף פעולה עם אטקין בהרחבת אלגוריתם שוף ליצירת אלגוריתם שוף-אטקין-אלקיס. אלקיס הוא מחבר ופותר של בעיות שחמט וזכה באליפות העולם ליחידים בפתרון בעיות שחמט בשנת 1996.

הוא עוסק רבות בחקר הקשרים בין מתמטיקה למוזיקה ומשמש כיועץ לוועד העורכים של כתב העת Journal of Mathematics and Music.

## קישורים חיצוניים

* דף אישי
* על כשרונותיו המגוונים של אלקיס, הניו יורק טיימס

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:בוגרי אוניברסיטת קולומביה
קטגוריה:בעלי תואר דוקטור מאוניברסיטת הרווארד
קטגוריה:מתמטיקאים יהודים אמריקאים
קטגוריה:סגל אוניברסיטת הרווארד
קטגוריה:פרובלמאים אמריקאים
קטגוריה:פרובלמאים יהודים
קטגוריה:אמריקאים שנולדו ב-1966
קטגוריה:ישראלים שנולדו ב-1966
פריון העבודה

[ממוזער|254px|[תמ"ג לפי שעת עבודה באירופה, 2012]]
**פִּריוֹן העבודה** היא כמות הסחורות והשירותים שעובדים מבצעים בפרק זמן נתון. הוא מדד ליעילות העובדים בארגון, חברה, תהליך, תעשייה או מדינה. בדרך כלל, משתמשים בתוצר המקומי הגולמי או בערך המוסף הגולמי, כשהם באים במחירים קבועים; ומחלקים אותם בכמות השכירים או כמות העובדים לקבלת פריון לעובד או בשעות העבודה במשק לקבלת הפריון לשעת עבודה. זהו אחד ממדדי פריון בהם עושים שימוש בכלכלה.

חשוב להבדיל בין פריון העבודה לבין הפריון הכולל (TFP - Total Factor Productivity), המהווה מדד לערך המוסף של הגורמים, שהם אינם חומר הגלם עבודה, לתהליך הייצור. כלומר, אחרי שלוקחים בחשבון את התרומה של העובדים ושל ההון, נשאר רכיב נוסף שתורם לייצור, ומסבירים אותו, בדרך כלל, כתפקיד של טכנולוגיה ושיטות ניהול בתהליך הייצור.

מחקרים בכלכלה מצאו מתאם חזק בין צמיחת התמ"ג הריאלי לנפש לבין הגידול בפריון העבודה, והוא גורם משמעותי לצמיחה כלכלית.

ב-15 השנים הראשונות של המאה ה-21 יש מגמה עולמית של ירידה בקצב הגידול של הפיריון העולמי, כך שהגידול אמנם נמשך אולם מידת הגידול יורדת. בשנים מסוימות ובמדינות מסוימות אף נרשם גידול שלילי.

## ראו גם
* ערך מוסף בייצור
* חלוקת עבודה
*חרדה פרודקטיבית
*מחוברות עובדים

## לקריאה נוספת

* Hadad, Y. 2011, Work study: Engineering methods & performance assessment, The Open University of Israel, Volume A .

* ניצה (קלינר) קסיר, "פריון העבודה בישראל", נובמבר 2018.
*

## קישורים חיצוניים
* 

## הערות שוליים

קטגוריה:שוק העבודה
קטגוריה:מדדים כלכליים
גבעת הממשלה (הונג קונג)

שמאל|ממוזער|250px|גבעת הממשלה
**גבעת הממשלה** (באנגלית: **Government Hill**; בסינית: 政府山) היא האזור בו מרוכזים מבני ממשלת הונג קונג. אזור זה נמצא בשכונת סנטרל שבאי הונג קונג, בין דרך אלברט העליונה (מדרום), דרך המלכה (מצפון), דרך הגן ממזרח ודרך גלנילי.

האזור שימש את ממשלת המושבה הבריטית הונג קונג מאז הקמת המושבה, והמשיכה לשמש כמשכנה של הממשלה גם לאחר העברת השליטה במושבה בשנת 1997 לידי סין העממית.

במתחם ממוקם בית הממשלה - משכנו הרשמי של ראש הרשות המבצעת של הונג קונג כיום, ובעבר משכנו הרשמי של מושל הונג קונג, וכן במתחמים ממוקמים משרדי הממשלה המרכזיים של הונג קונג.

בסמוך ממוקמת קתדרלת ג'ון הקדוש, המשמשת את הכנסייה האנגליקנית, וכן בית המשפט העליון לערעורים הממוקם בבניין המיסיון הצרפתי לשעבר.

הגבעה שונה באופייה מיתר חלקי שכונת סנטרל, בכך שמבניה נמוכים (בשונה מגורדי השחקים הרבים שביתר חלקי סנטרל). בדרום הגבעה (במעלה הגבעה) ממוקם הגן הבוטני והזואולוגי של הונג קונג.

בשנת 2006 התקבל אזור המועצה המחוקקת של הונג קונג להחלטת ממשלת הונג קונג להעביר את מבני הממשלה מגבעת הממשלה לאזור מתחם טמר.

## ראו גם

קטגוריה:סנטרל
המנון גיברלטר

**המנון גיברלטר**  (באנגלית: **Gibraltar Anthem**) הוא **[[המנון לאומי|ההמנון הלאומי]] של [[גיברלטר]]**. המילים והלחן נכתבו על ידי פיטר אמברלי, שאינו אזרח גיברלטר. ההמנון אומץ רשמית ב-18 באוקטובר 1994. 

אף שגיברלטר מחזיקה בהמנון המלכותי "אלוהים נצור את המלך" כהמנונה הרשמי, כמו שאר הטריטוריות הבריטיות שמעבר לים, יש לה המנון מקומי משלה, אשר נבחר בתחרות שנערכה בשנת 1994. ההמנון מושר ביום הלאומי של גיברלטר, החל ב-10 בספטמבר, ובאותו היום משחררים 30,000 בלונים שחורים ואדומים.

## מילות ההמנון

## ראו גם
* דגל גיברלטר
* סמל גיברלטר

## קישורים חיצוניים

גיברלטר
קטגוריה:גיברלטר: סמלים לאומיים
נוף ציון

**נוף ציון** היא שכונה יהודית בדרום-מזרח ירושלים. השכונה בנויה על המורדות הצפון-מזרחיים של הר אצל, בסמוך לשכונת ג'בל מוכאבר ולטיילת ארמון הנציב.

בשכונה שני רחובות שבהם מתגוררות כ-90 משפחות, רובן נמנות עם הציבור הדתי-לאומי. אושרו תוכניות בנייה עבור 255 יחידות דיור נוספות.
השכונה כוללת שני גני ילדים, גן משחקים מעבר ביטחוני ושני בתי כנסת.

## היסטוריה
בשנת 1968 נקנתה הקרקע, בשטח של 11 דונם, על ידי הקבלן רחמים לוי, שקיבל אישור לבנות במקום עוד בתקופתו של ראש העיר טדי קולק. בשנת 1999 רכשה חברת "דיגל השקעות ואחזקות בע"מ", חברה ציבורית בבעלות יהודה לוי ומאיר שמיר, 75% מהזכויות במקום תמורת 48 מיליון ש"ח. החברה תכננה להקים פרויקט בהיקף של כ-400 מיליון דולר, המשלב בין מתחם של דירות יוקרה, שטחי מסחר, מלונאות ואטרקציות תיירותיות, בין השאר רכבל. הסלמת המצב הביטחוני בעקבות האינתיפאדה השנייה גרמה לדחיית ביצוע הפרויקט.

בניית השכונה החלה לבסוף בשנת 2005. היא יועדה תחילה לשיווק כדירות יוקרה לציבור יהדות התפוצות, גם משום שמהדירות נשקף הר הבית. מיקום הפרויקט בלב שכונה ערבית הקשה על המכירה לקהל האמור, ובעקבות כך הוחלט לשווק את הדירות לציבור דתי-לאומי. עד שנת 2009 בנתה חברת דיגל 91 יחידות דיור מתוך 395 שתוכננו. בנובמבר 2009 ערכה תנועת "הליכוד העולמי" טקס הנחת אבן הפינה להרחבת השכונה ב-105 יחידות דיור נוספות.
alt=תחילת הבנייה של השלב השני בשכונת נוף ציון|ממוזער|תחילת הבנייה של השלב השני בשכונת נוף ציון|250x250 פיקסליםשמאל|ממוזער|250px|שכונת נוף ציון מוקפת בבתי ג'בל מוכבר
ממוזער|שלג בשנת 2021 מכסה את המכוניות בשכונה|טקסט=שלג בשנת 2021 מכסה את המכוניות בשכונה|305x305 פיקסלים
החברה צברה הפסד של כ-15 מיליון שקל בעקבות הפרויקט ונאלצה למכור את זכויותיה בו במסגרת הסדר חוב עם נושי החברה בסוף שנת 2010. הנושים רצו למכור את זכויותיהם בפרויקט לקבוצה בראשות איש העסקים הפלסטיני-אמריקאי בשאר אל-מסרי, שיוצגה על ידי עורך הדין דב וייסגלס והציעה את ההצעה הגבוהה ביותר. תושבי השכונה ופעילי ימין יצאו בקמפיין בדרישה למכירת הפרויקט לידיים יהודיות. בינואר 2011 קיבלו נושי החברה הצעה של קבוצה מתחרה בראשות המשקיע היהודי-אוסטרלי קווין ברמייסטר ורמי לוי, אשר ביקשה לרכוש רק את שטח החברה שפנוי לבנייה בשכונה. בית ההשקעות דש איפקס (שבבעלות קבוצת BRM של האחים ניר ואלי ברקת), שהחזיק ב-35% מהאג"ח של דיגל, היטתה את הכף לטובת ההצעה של רמי לוי לבעלי האג"ח. בין עובדיה לוי, שהמשיך להחזיק בחלק מהקרקע, ובין ברמייסטר פרץ סכסוך על אופן חלוקת הקרקע והמשך הבנייה במקום התעכב. באוגוסט 2016 אישרה עיריית ירושלים הפקעת שטח פרטי השוכן בין שני חלקי השכונה, לטובת הקמת בתי כנסת ומקווה. באוקטובר 2017 אישרה הוועדה המקומית לתכנון ולבנייה היתר בנייה ל-176 יחידות דיור נוספות במתחם.

בשנת 2020 חוברה נוף ציון לחברת החשמל הישראלית, לאחר שעד אז הייתה מחוברת לחברת החשמל המזרח ירושלמית.

ב-נובמבר 2021 החלה בניית בית כנסת קבע בשכונה.
## ראו גם
*מעלה הזיתים
*קדמת ציון
*ההתיישבות היהודית במזרח ירושלים
## קישורים חיצוניים

*דיגל השקעות ואחזקות בע"מ - דוח תקופתי לשנה שנסתיימה ביום 31 בדצמבר 2008, באתר מאיה (הודעות לבורסה)
*
*

## הערות שוליים

קטגוריה:ירושלים: שכונות
קטגוריה:ג'בל מוכאבר
קטגוריה:רכס ארמון הנציב
קטגוריה:מזרח ירושלים: מבנים יהודים
בית נועם

**בית נועם, העמותה למניעת אלימות במשפחה** היא עמותה שנוסדה ב-1986, המטפלת בגברים שאינם עבריינים ואינם חולים פסיכיאטרים, המפעילים אלימות נגד נשים. העמותה מפעילה תוכנית ניסיונית שאושרה על ידי המוסד לביטוח לאומי, במימון משותף של המוסד לביטוח לאומי ושל משרד העבודה והרווחה.

זוהי מסגרת אליה מופנים גברים על ידי שירות המבחן ומוסדות הרווחה, והיא מקיימת שלושה מסלולים:

**מסלול משולב** – אורך המסלול חודשיים. המסלול המשולב אינו עומד בפני עצמו. מטופל שסיים את הטיפול במסלול משתלב באופן מידי ורציף במסלול ההוסטל או מסלול מרכז היום בהתאם למצבו, צרכיו ולהחלטת גורמי הטיפול.

זמן הטיפול במסלול הנוסף, יתווסף לחודשיים שבהם היה במסלול המשולב.

**מסלול הוסטל** – אורך המסלול 4 חודשים. המסלול פועל כל ימות השנה, למעט יום כיפור.

הטיפול בתנאי פנימייה המטופלים מחויבים לצאת למסגרות תעסוקה. הטיפול מתקיים בשעות אחר הצהריים והערב.

**מסלול מרכז יום** – משך המסלול עד 6 חודשים והוא מתבצע בשעות הבוקר והצהריים המוקדמים.

הגברים במסגרת עוברים טיפולים קבוצתיים ופרטניים, ותוכניות העשרה שונות. בתום הטיפול הם מקבלים סיוע אל מול הגורמים הקולטים בקהילה. המודל הטיפולי מבוסס על מחקרים ומודלים טיפוליים דומים שנוסו במקומות אחרים.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ישראל: אלימות במשפחה
קטגוריה:ישראל: עמותות
קטגוריה:אלימות נגד נשים: ישראל
יעקב יחזקיה גרינוולד (ויגד יעקב)

שמאל|ממוזער|250px|רבי יעקב יחזקיה גרינוולד בחברת תלמידיו, פאפא, הונגריה
הרב **יעקב יחזקיה גרינוולד** (ה"ויגד יעקב", תרמ"ב, 1882 - ב' באדר תש"א, 1941) היה רבה של קהילת עץ חיים בפאפא שבהונגריה וראש הישיבה בה.

## חייו
נולד בצורנא (Csorna) לרב משה גרינוולד, בעל "ערוגות הבושם". למד אצל אביו והיה תלמידו המובהק. בשנת תר"ס (1900) נישא לבת דודו הרב ישראל מנחם ברוין, שהיה אב"ד ברזוביץ. בשנת תרס"ו (1906) התמנה לרב בליקוב. בשנת תרע"ב (1912) התמנה כרבה של צעהלים, במקום דודו הרב אליעזר דוד גרינוולד בעל "קרן לדוד" שעבר לכהן כרבה של אויבר-וישובה.

בשנת תרפ"ד (1924) עבר לכהן כרבה של הוניאד (Hunyad) ועמד בראש ישיבה בעיר. בשנת תרפ"ט (1929) התמנה כרבה של קהילת פאפא, ואף בה עמד בראשות ישיבה גדולה שהייתה מהגדולות והחשובות בהונגריה.

היה חסיד בעלז ושלח רבים מתלמידיו לבעלז.

נפטר בשנת תש"א, ונקבר בבית הקברות היהודי בפאפא. לאחר פטירתו מילא את מקומו בנו, הרב יוסף גרינוולד, כרבה של קהילת עץ חיים בפאפא וכראש הישיבה.

## צאצאיו
* בנו הרב יוסף גרינוולד הויחי יוסף, ממלא מקומו.
** בנו הרב יעקב יחזקיה גרינוולד, ממלא מקום אביו.
** בנו הרב ישראל מנחם גרינוולד, האדמור מתולדות יוסף פאפא בורו פארק.
** בנו הרב אהרן גרינוולד, דיין של קהילת פאפא בניו יארק.
* חתנו הרב אפרים פישל סופר רב קהילת טעמעשוואר ואחר כך רב קהילת פאפא בירושלים.
** בנו הרב משה סופר, רב קהילת פאפא בירושלים. חתן הרב ישכר בער רוטנברג אדמו"ר מוודיסלאב
** בנו הרב יעקב יחזקיה סופר, רב קהל עדת ישראל טורונטו (בעבר, רב בית הכנסת נר ישראל - זופניק בגבעת שאול). חתנו של הרב ישראל משה דושינסקיא.
** חתנו הרב אברהם אביש הגר, ראש כולל פאפא ירושלים.

## מתלמידיו
* הרב יעקב יצחק ניימן, רב קהילת בעלז במונטריאול
* הרב יצחק שלמה אונגר, ראש ישיבת חוג חתם סופר
* שלמה לורינץ, חבר הכנסת מטעם אגודת ישראל

## מספריו
* **ויגד יעקב** על התורה ומועדים
* שו"ת 
* **זכות אבות** - על מסכת אבות
* **אגודת אזוב** על הגדה של פסח
* **ברכה ותהלה** על ספר תהילים

## לקריאה נוספת
שלמה לורינץ, **במחיצתם של גדולי התורה** חלק ב' עמ' 113–136

## קישורים חיצוניים
* 

קטגוריה:רבנים הונגרים
קטגוריה:ראשי ישיבה הונגרים
קטגוריה:רבנים אורתודוקסים
יעקב יחזקיה
קטגוריה:מחברי ספרי שו"ת
קטגוריה:פרשני הגדה של פסח
קטגוריה:פרשני מסכת אבות
קטגוריה:דויטשקרויץ: רבנים
קטגוריה:פאפא: רבנים
קטגוריה:הונגרים שנולדו ב-1882
קטגוריה:הונגרים שנפטרו ב-1941